Στέλιος Κίτσιου

Ο Στέλιος Κίτσιου (Θεσσαλονίκη, 28 Σεπτεμβρίου 1993) είναι Έλληνας διεθνής ποδοσφαιριστής, ο οποίος αγωνίζεται ως ακραίος δεξιός αμυντικός και μέσος στη Πέντικσπορ της Τουρκίας. 

 Καριέρα 
 Σε συλλογικό επίπεδο 
Ξεκίνησε την ενασχόλησή του με το ποδόσφαιρο, στα 14 του χρόνια, στην ομάδα του Παύλου Μελά. Στη συνέχεια εντάχθηκε στις ακαδημίες του ΠΑΟΚ, αγωνίστηκε στα μικρότερα τμήματα του συλλόγου και το 2012 προωθήθηκε στην ομάδα των ανδρών, κάνοντας την πρώτη του εμφάνιση σε αγώνα του πρωταθλήματος με αντίπαλο την ΑΕΚ, στις 20 Οκτωβρίου 2012.

Στις 22 Νοεμβρίου 2013, ανακοινώθηκε η συμφωνία για επέκταση του συμβολαίου του μέχρι το 2018.Ανανέωσε ο Κίτσιου ως το 2018, www.naftemporiki.gr Τις επόμενες τρεις χρονιές (2013-14, 2014-15, 2015–16) υπήρξε βασικό στέλεχος της ομάδας, ενώ την επόμενη (2016–17), μαζί με τον Λέο Μάτος πλαισίωσε το δεξί άκρο της άμυνας, φτάνοντας παράλληλα και στην κατάκτηση του πρώτου τίτλου στην καριέρα του, του Κυπέλλου Ελλάδας, στον τελικό του οποίου ο ΠΑΟΚ επικράτησε της ΑΕΚ με 2-1, με τον ίδιο να αγωνίζεται ως αλλαγή.

Το καλοκαίρι του 2017 παραχωρήθηκε ως δανεικός για έναν χρόνο στη Βελγική Σιντ Τρούιντεν.Ανακοίνωσαν Κίτσιου και Χαρίση στη Σιντ Τρούιντεν, www.sport-fm.gr

Στις 31 Ιανουαρίου του 2019 παραχωρήθηκε δανεικός στην Άνκαραγκιουτζου για 6 μήνες.

Στις 22 Ιουλίου του 2019 πουλήθηκε από τον ΠΑΟΚ στην Άνκαραγκιουτζου έναντι 300.000€.

Το 2021 πήρε μεταγραφή για την Γκαζισεχίρ Γκαζιαντέπ ΦΚ, όπου και έμεινε μέχρι και το 2023, χρονιά στην οποία επέστρεψε στην Άνκαραγκιουτζου.

Το 2025 πήρε μεταγραφή για την ομάδα της Πέντικσπορ, που αγωνίζεται στην δεύτερη κατηγορία της Τουρκίας.

 Στις εθνικές ομάδες 
Υπήρξε μέλος της εθνικής Νέων το 2011, ενώ από το 2013 μέχρι το 2014 ήταν διεθνής με την Ελπίδων (Κ-21).

Το 2015 κλήθηκε για πρώτη φορά στην εθνική Ανδρών,Κίτσιου, Αραβίδης και Πλατέλλας στην Εθνική, www.gazzetta.gr με την οποία πραγματοποίησε το ντεμπούτο του στις 7 Σεπτεμβρίου στην εκτός έδρας αναμέτρηση με τη Ρουμανία (0-0) για τα προκριματικά του Euro 2016, όπου ξεκίνησε ως βασικός.Ντεμπούτο για Κίτσιου, olapaok.gr

 Τίτλοι - Διακρίσεις 
ΠΑΟΚ

 Κύπελλο Ελλάδας: 1 (2016-17)

 Παραπομπές 

 Πηγές 

 Ο Στέλιος Κίτσιου στο soccerway.com
 Το προφίλ του Στέλιου Κίτσιου στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σιντ-Τρέιντενσε ΦΦ
Κατηγορία:Έλληνες ποδοσφαιριστές στο εξωτερικό